b'\n_START_ARTICLE_\nBirkir Bjarnason\n_START_SECTION_\nKlubkarriere\n_START_PARAGRAPH_\nEfter at have spillet i hjemlandet som ungdomsspiller startede Bjarnason sin seniokarriere i Norge hos Viking Stavanger. Her spillede han de f\xc3\xb8lgende seks s\xc3\xa6soner, og n\xc3\xa5ede mere end 100 Tippeliga-kampe, inden han skiftede til Standard Li\xc3\xa8ge i Belgien i januar 2012._NEWLINE_Bjarnason var kun i den belgiske liga i et halvt \xc3\xa5r, inden han de f\xc3\xb8lgende \xc3\xa5r spillede i Italien for Pescara og Sampdoria. I sommeren 2015 skiftede han til det schweiziske mesterhold FC Basel. Han debuterede for holdet 25. juli samme \xc3\xa5r i en ligakamp mod Grasshoppers. I sin f\xc3\xb8rste s\xc3\xa6son i klubben var han med til at vinde det schweiziske mesterskab._NEWLINE_I januar 2017 skiftede Bjarnason til Aston Villa i England.\n_START_SECTION_\nLandshold\n_START_PARAGRAPH_\nBjarnson har (pr. maj 2018) spillet hele 64 kampe og scoret ni m\xc3\xa5l for Islands landshold. Han debuterede for holdet 29. maj 2010, i en venskabskamp mod Andorra. Han blev udtaget til den islandske trup til EM 2016 i Frankrig, og skrev historie ved at score det f\xc3\xb8rste islandske slutrunde-m\xc3\xa5l nogensinde, da han den 14. juni udlignede til 1-1 i holdets \xc3\xa5bningskamp mod de senere europamestre fra Portugal. To \xc3\xa5r senere var han ogs\xc3\xa5 en del af holdet til VM 2018 i Rusland.'